บอร์ด กสท.ส่งหนังสือเตือนวอยซ์ทีวี-1TV เนื้อหาขัดประกาศ คสช.-ช่อง 7 ขัดมาตรา 37
บอร์ด กสท. ลงมติให้ตักเตือนช่อง 1TV กับ วอยซ์ทีวี นำเสนอเนื้อหาขัดประกาศ คสช. และรายการข่าวทางช่อง 7 เสนอเนื้อหากระทบศีลธรรมขัดมาตรา 37 ด้านสุภิญญาแจง ส่วนตัวรับได้ถ้าวิจารณ์การเมืองด้วยเหตุผล24 ส.ค. 2558 รายงานว่า นายสมบัติ ลีลาพตะ รักษาการแทนรองเลขาธิการ คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) แถลงว่า คณะกรรมการกิจการกระจายเสียงและกิจการโทรทัศน์ (กสท.) ครั้งที่ 26/2558 มีวาระพิจารณาข้อร้องเรียนเนื้อหารายการโทรทัศน์ กรณีรายการสนามข่าวเจ็ดสี ทางสถานีโทรทัศน์สีกองทัพบกช่อง 7 ออกอากาศเมื่อวันที่ 12 มิ.ย. เวลา 07.49 น. โดยมีการร้องเรียนว่ามีเนื้อหากระทบกับศีลธรรมอันดี กรณีเผยแพร่คลิปโยนแมวที่มีชีวิตให้จระเข้กิน และรายการเดียวกันวันที่ 29 มิ.ย. เวลา 07.00-09.00 น. ที่เป็นการเสนอข่าวสวนน้ำระเบิดที่ต่างประเทศ มติที่ประชุมเสียงข้างมากมีความเห็นว่าการออกอากาศรายการสนามข่าวเจ็ดสีมีเนื้อหาไม่เหมาะสม ขัดต่อมาตรา 37 ของ พ.ร.บ.ประกอบกิจการกระจายเสียงและกิจการโทรทัศน์ พ.ศ.2551 จึงมีมติให้มีคำสั่งทางปกครองเตือนให้สถานีปรับปรุงการออกอากาศรายการ และมอบหมายคณะอนุกรรมการด้านผังรายการและเนื้อหารายการเชิญผู้ประกอบการมาทำความเข้าใจการนำคลิปวิดีโอมาเผยแพร่ออกอากาศนายสมบัติ กล่าวอีกว่า นอกจากนี้ได้พิจารณาเรื่องร้องเรียน รายการเส้นผมบังภูเขา ออกอากาศวันที่ 6 พ.ค. เวลา 09.00-10.00 น. และรายการแฉกระจาย ออกอากาศวันที่ 19 มิ.ย. และวันที่ 22 มิ.ย. เวลา 09.00-10.00 น. ทางช่องรายการ 1TV โดยบอร์ดพิจารณาเห็นว่าการออกอากาศรายการดังกล่าวมีเนื้อหาขัดต่อประกาศของคณะรักษาความสงบแห่งชาติ (คสช.) ฉบับที่ 97/2557 และประกาศ คสช.ฉบับที่ 103 จึงมีมติให้มีหนังสือแจ้งเตือนบริษัทพีแอนด์พีชาแนลในกรณีดังกล่าว นอกจากนี้เห็นว่าเนื้อหามีเรื่องการโฆษณาเข้ามาเกี่ยวข้องด้วย จึงให้คณะอนุกรรมการด้านคุ้มครองผู้บริโภคในกิจการกระจายเสียง กิจการโทรทัศน์แห่งชาติ ดำเนินการตรวจสอบการโฆษณาว่าการโฆษณาขัดต่อกฎหมายหรือไม่อย่างไร และให้คณะอนุกรรมการด้านผังรายการและเนื้อหารายการเชิญผู้ประกอบการมาทำความเข้าใจถึงเนื้อหารายการที่เหมาะสมนายสมบัติ กล่าวต่อว่า ที่ประชุมยังได้พิจารณาการออกอากาศ Tonight Thailand ช่อง Voice TVเมื่อวันที่ 13 ก.ค. เวลา 21.30-22.45 น. โดยรายการวันดังกล่าวเสนอเนื้อหาการนำมาตรา 116 ของรัฐธรมนูญกับศาลทหาร คณะกรรมการเสียงข้างมากเห็นว่าการออกอากาศรายการดังกล่าวมีเนื้อหาขัดต่อประกาศ คสช.ฉบับที่ 97/2557 และประกาศคสช.ฉบับที่ 103 จึงมีมติให้สำนักงานฯ ทำหนังสือเตือนไปยังสถานีวอยซ์ทีวีด้านสุภิญญา กลางณรงค์ หนึ่งในบอร์ด กสท. ต่อกรณีดังกล่าวระบุ กรณีช่อง 7 นั้น บอร์ด กสท. มีมติ 3:2 ให้ส่งจดหมายทางปกครองเตือนช่อง 7 ออนแอร์คลิปข่าวขัดมาตรา 37 ขัดศีลธรรมอันดีเสื่อมทรามจิตใจ กรณีทรมานสัตว์และไฟคลอก โดยตนเองอยู่ฝ่ายข้างมาก 3 เสียง ที่ลงมติให้เตือนช่อง 7 เรื่องออนแอร์คลิปข่าว *คนโยนแมวให้จระเข้กิน และข่าว*คนถูกไฟคลอก แบบไม่เบลอถ้าดูมาตรฐานข่าวโทรทัศน์ของต่างประเทศ เขาจะไม่ปล่อยภาพข่าวการทรมานสัตว์อย่างโจ่งแจ้งหรือภาพข่าวคนถูกไฟคลอก ออกสื่อชัดแบบ HD ขนาดนั้น ทว่า คลิปข่าว โยนแมวให้จระเข้กินและภาพคนถูกไฟคลอกแบบระยะใกล้ชัดเจนนี้มี กสท. 2 ท่าน ลงมติว่าไม่ผิดมาตรา 37 แต่กรณีนี้ดิฉันเห็นว่าผิด สุภิญญาระบุและว่า อย่างไรก็ตาม รอบนี้ กสท.เสียงข้างมากจึงให้มีมติตักเตือนช่อง 7 ก่อน ยังไม่ได้ใช้โทษปรับ และให้เชิญทุกช่องมาทำความเข้าใจร่วมกันเรื่องคลิปข่าวระยะหลัง ช่องทีวี นำคลิปข่าวมาออนแอร์ในช่วงข่าวมากขึ้น โดยไม่ได้กลั่นกรองให้รอบคอบ อาทิคลิปเด็กตบกันรุนแรง แม้ดูในเน็ตได้ ใช่ว่าควรออกทีวี คลิปข่าวประเภทเห็นภาพการทรมานสัตว์ ทรมานคน หรือภาพรุนแรงชัดเจน แม้อาจหาดูทางอินเทอร์เน็ตได้ ก็ใช่ว่าจะออนแอร์หน้าจอทีวีได้ ฝากทุกช่องด้วยค่ะสุภิญญา ระบุว่า ข่าวที่เสนอภาพการทรมานสัตว์ กับ สารคดีธรรมชาติที่เสนอวงจรชีวิตของสัตว์ที่อาจกินกันเองนั้น ไม่เหมือนกัน มาตรฐานสากลเขาระวังภาพข่าวแบบนี้มาก ภาพข่าววิดิโอไฟไหม้สวนน้ำในไต้หวัน ที่ปรึกษาดิฉันลองค้นคลิปข่าวของอังกฤษดู เขาไม่เสนอภาพซูมเห็นคนถูกไฟคลอกในระยะใกล้เหมือนข่าวในช่อง 7 คลิปนี้ จริงๆ อนุกรรมการด้านเนื้อหาฯเสนอให้ปรับช่อง 7 แต่เคสนี้เสียงไม่เอกฉันท์ อภิปรายกันไปมา เลยสรุปให้ส่งจดหมายเตือนทางปกครองก่อน ครั้งต่อไปจะปรับ นอกนั้นจาก มติ กสท. ให้ สนง.เชิญทีวีทุกช่องมาทำความเข้าใจอีกครั้งเรื่องแนวทงการนำคลิปข่าวต่างๆ มาออนแอร์โดยเฉพาะคลิปที่ผลิตซ้ำความรุนแรงปรกติ ดิฉันไม่ค่อยเห็นด้วยในการลงโทษตามมาตรา 37 พร่ำเพรื่อ โดยเฉพาะถ้าเป็นเสรีภาพการแสดงความคิดเห็น แต่ถ้าภาพข่าวรุนแรง ทรมานชัดเจน จะให้ผิด กรณีคลิปข่าวโยนแมวให้จระเข้กินในบ่อ รอบนี้ก็เข้าข่ายขัดมาตรา37 ทั้งเรื่องศีลธรรมอันดีและ เสื่อมทรามจิตใจ แต่ถ้าช่อง 7 ไม่เห็นว่าผิดก็แย้งได้ ถ้าใครเห็นคลิปแนวรุนแรงแบบนี้ออนแอร์ในทีวีช่องใดอีก ก็โทรร้องเรียนได้ที่ 1200 ค่ะ เรื่องก็จะเข้าสู่กระบวนการพิจารณา เช่นเดียวกับเรื่องวันนี้ส่วนกรณีที่มีการร้องเรียนละครน้องใหม่ร้ายบริสุทธิ์ตอน พลาด ของช่อง 3 มีเนื้อหาว่านักเรียนท้องแล้วมาเรียนได้ตามปรกติแล้วถูกกฎหมาย ว่าเข้าข่ายเนื้อหาไม่เหมาะสมนั้น ในขั้นอนุกรรมการเนื้อหาฯ ลงมติว่าไม่ผิด ดังนั้น ในชั้น กสท. ก็รับทราบและยุติเรื่องไปวันนี้ ทั้งนี้ การที่ละครไทยเริ่มนำเสนอเรื่องราวของวัยรุ่นที่พลาดแล้วท้อง แล้วไปเรียนหนังสือได้ ใช่ว่าจะขัดศีลธรรมอันดีในตัวเอง ขึ้นอยู่กับบทที่นำเสนอด้วย ทางตรงข้าม ถ้านำเสนอได้ดี อาจมีประโยชน์ต่อการเรียนรู้ของเยาวชนด้วยสุภิญญา กล่าวถึงกรณีรายการ Tonight Thailand ช่อง Voice TV ว่า กรรมการมีมติ 3:2 ลงว่าขัดประกาศ คสช. กรณีนี้ตนเองอยู่ฝ่าย 2 เสียงข้างน้อย พิจารณาว่ายังไม่ผิดขนาดนั้น โดยกรณีนี้เป็นการอภิปรายเรื่องการฟ้องร้องตามมาตรา 116 และศาลทหาร ยังไม่เข้าข่ายขัดมาตรา 37 หรือประกาศ คสช. เรื่องปลุกปั่นขัดความสงบเรียบร้อย ในวาระนี้ มีการอภิปรายกันไปมา เสียงไม่เอกฉันท์ ฝ่ายเสียงข้างมากจึงมีมติให้เตือนทางปกครองก่อน ส่วนตนเองสงวนความเห็นต่างไว้ในกรณีนี้ วันนี้เดาใจกรรมการ กสท. เรื่องการกำกับเนื้อหายาก มติโหวตสลับกันไปมา ไม่เอกฉันท์ แต่มีการอภิปรายโต้แย้งกันด้วยเหตุผล ต่างคนต่างดุลยพินิจกันส่วนวาระเรื่องร้องเรียน ช่อง1TV ทีวีดาวเทียมแนวการเมืองเลือกข้าง กสท.เห็นร่วมกันว่าขัดประกาศ คสช.ให้แจ้งเตือนทางปกครอง กรณีนี้ดิฉันก็เห็นด้วยปรกติดิฉันไม่ค่อยเห็นด้วยเรื่องฐานผิดประกาศ คสช.นัก เพราะอยากให้พิจารณาตามมาตรา 37 ก่อน แต่รายการ แฉกระจาย ที่ได้ดู อันนี้คิดว่าเกินกว่าเหตุ รายการ แฉกระจาย นี้ ทางช่อง 1TV เองก็ยอมรับว่าผิดพลาด คุมไม่อยู่เพราะให้คนอื่นเช่าเวลา ดูแล้ว เป็นรายการวิจารณ์การเมืองที่เกินบรรยายเอามากๆ ดูรายการนี้แล้วก็ไม่รู้ว่าจะเป็นวิจารณ์การเมืองหรือบันเทิงกันแน่ ดังนั้น เวลากล่าวหาผู้อื่น จึงดูเป็นการเสียดสี ใส่ความ มากว่าการวิจารณ์ด้วยเหตุผล ในขณะที่นั่งวิจารณ์การเมือง คนดำเนินรายการทั้งคู่ ก็นั่งเล่นจิกเสื้อกันไปมา ดังนั้นถ้าไม่ใช่เป็นการวิจารณ์ด้วยสาระ เหตุผลแต่เอามันเข้าว่า ก็สมควรโดนตักเตือนทั้งนี้ สุภิญญาระบุว่า จากที่ได้ดูคลิปรายการช่อง 1 TV ยังพบประเด็นที่อาจเข้าข่ายโฆษณาที่กระทบ เอาเปรียบผู้บริโภคด้วย กสท. ได้มอบให้สำนักด้านคุ้มครองผู้บริโภครับไปตรวจสอบและเข้าอนุคุ้มครองผู้บริโภคต่อไปรายการแนวการเมือง กสท.บางท่านมองว่าการวิจารณ์เชิงวิชาการที่แม้พูดสุภาพแต่ลึกซึ้งนั้น น่ากลัวกว่าช่องที่พูดภาษากากๆ จึงตัดสินว่าผิด แต่ดิฉันมองต่าง ดุลยพินิจดิฉัน รับได้กับการวิจารณ์การเมืองด้วยเหตุผล แม้เป็นเชิงวิพากษ์แรง ลึก แต่จะรับไม่ได้ถ้าใช้ภาษาหยาบคาย กากๆ ไร้รสนิยมในการใส่ร้ายคนอื่นสุภิญญา ระบุด้วยว่า อย่างไรก็ตาม ในเรื่องที่ตนเองเห็นว่าผิด แต่ถ้ายังไม่ถึงขั้นรุนแรงมาก ก็จะให้ความเป็นธรรมกับช่อง ด้วยการไต่ระดับลงโทษเป็นขั้นบันได วันนี้แม้ กสท.จะโหวตสวนกันไปมาทั้ง 3 กรณี และมติสุดท้าย คือให้ออกจดหมายเตือนทางปกครองต่อทั้ง 3 ช่อง ดังนั้น ครั้งถัดไปโทษก็จะสูงขึ้นได้แล้ว ทั้งนี้ อีกเส้นแบ่งหนึ่งที่ตนเองจะนำมาพิจารณาคือ รายการนั้นทางผู้ดำเนินรายการหรือช่องแสดงความเห็นเองเออเองหรือเป็นเพียงผู้ดำเนินรายการซักถาม เป็นต้นสุภิญญา กล่าวว่า ช่องที่วิจารณ์การเมืองแนวกากๆ ใช้ภาษาไม่สุภาพ ใช้อารมณ์ไม่ใช้เหตุผล คงถูกมอนิเตอร์เป็นพิเศษ ขอให้ปรับตัว ถ้าเคสแบบนี้เข้ามา จะไม่ช่วยปกป้อง โดยจะปกป้องช่องที่โดนร้องเรียน แต่นำเสนอข้อมูล ความเห็น วิพากษ์วิจารณ์ บนฐานเหตุผล เพื่อประโยชน์สาธารณะ ตามกรอบสิทธิเสรีภาพที่สื่อพึงทำและควรทำได้พร้อมทิ้งท้ายว่า สำนักงาน จะเชิญช่องทีวีและโครงข่ายมาชี้แจงและพูดคุยเร็วๆ นี้สองเรื่องใหญ่ คือการโฆษณานอก Must carry ในดาวเทียม + เคเบิล และการกำกับเนื้อหาภาพรวม
บอร์ด กสท. ลงมติให้ตักเตือนช่อง 1TV กับ วอยซ์ทีวี นำเสนอเนื้อหาขัดประกาศ คสช. และรายการข่าวทางช่อง 7 เสนอเนื้อหากระทบศีลธรรมขัดมาตรา 37 ด้านสุภิญญาแจง ส่วนตัวรับได้ถ้าวิจารณ์การเมืองด้วยเหตุผล 24
1TV,กสทช.,การกำกับดูแลกันเอง,การกำกับสื่อ,ช่อง 7,มาตรา 37,วอยซ์ทีวี,สุภิญญา กลางณรงค์,เสรีภาพสื่อ